শিশু যৌন হয়রানির বিষয়টি অত্যন্ত স্পর্শকাতর একটি বিষয়। কিন্তু এই বিষয়টি নিয়ে এদেশে সচেতনতামূলক উদ্যোগ তুলনামূলক কম। অথচ সামান্য সচেতনাই পারে এ বিষয়টি অনেকাংশে প্রতিরোধ করতে। আর এই সচেতনতার মূল দায়িত্বটি পালন করতে হবে অভিভাবকদের। ব্যক্তিগত অভিজ্ঞতা থেকেই বলছি। কারণ শিশু যৌন হয়রানির অধিকাংশ ঘটনাগুলো ঘটে নিকট আত্মীয় ও পাড়া-প্রতিবেশীর দ্বারা। এ বিষয়ে কোন বিশেষজ্ঞ না হওয়া সত্ত্বেও এই জাতীয় উপসংহারে যাওয়াটা অনেকের কাছে খানিকটা দৃষ্টিকটু মনে হলেও আমার শৈশবের অভিজ্ঞতা এবং পরিচিতদের কাছে শোনা সব ঘটনায় আসলেই এ উপসংহারে আসতে ভূমিকা রেখেছে।